Мая дачка Надзея, якая жыве ў Польшчы, піша іконы. Калі яна спытала ў мяне, якую б ікону я хацела атрымаць у падарунак, я папрасіла намаляваць Езуса Міласэрнага. Яшчэ раз перачытаўшы тыя месцы з дзённіка святой Фаўстыны Кавальскай, дзе Хрыстус кажа сястры пра тое, як Ён павінен выглядаць, дачка прыступіла да працы. На яе іконе Езус выглядае інакш, чым мы прывыклі Яго бачыць, але для мяне Ён і ў такім абліччы таксама вельмі дарагі і блізкі.